**N Á R O D N Á R A D A S L O V E N S K E J R E P U B L I K Y**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**III. volebné obdobie**

 Číslo: 1684/2002

**16**

### N á v r h

**na zriadenie Osobitného kontrolného výboru Národnej rady Slovenskej republiky na kontrolu činnosti Vojenského spravodajstva**

**a určenie počtu členov výboru**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Podľa § 60 ods. 1 zákona Národnej rady Slovenskej republiky
č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a podľa § 5 ods. 1 zákona Národnej rady Slovenskej republiky č. 198/1994 Z. z. o Vojenskom spravodajstve, Národná rada Slovenskej republiky
**z r i a ď u j e** Osobitný kontrolný výbor Národnej rady Slovenskej republiky na kontrolu činnosti Vojenského spravodajstva.

 Podľa § 6 ods. 1 zákona Národnej rady Slovenskej republiky
č. 198/1994 Z. z., Národná rada Slovenskej republiky **u r č u j e** počet členov osobitného kontrolného orgánu na kontrolu činnosti Vojenského spravodajstva.

 Podľa § 60 ods. 2 zákona Národnej rady Slovenskej republiky
č. 350/1996 Z. z. členov osobitného kontrolného výboru volí Národná rada Slovenskej republiky podľa princípu pomerného zastúpenia členov poslaneckého klubu alebo poslaneckých klubov a vzhľadom na určený počet členov osobitného kontrolného výboru.

 V súlade s uvedenými ustanoveniami sa navrhuje, aby Národná rada Slovenskej republiky

 **1. z r i a d i l a**

Osobitný kontrolný výbor Národnej rady Slovenskej republiky na kontrolu činnosti Vojenského spravodajstva,

 **2. u r č i l a,**

že Osobitný kontrolný výbor Národnej rady Slovenskej republiky na kontrolu činnosti Vojenského spravodajstva bude mať, vrátane jeho predsedu

**13 členov.**

Bratislava október 2002